SUPER มาตามนัด! โรงไฟฟ้าดัน Q1/59 พลิกกำไร
SUPER เผย Q1/59 พลิกมีกำไร 17.64 ลบ. จากปีก่อนที่ขาดทุน 33.63 ลบ. หลังโครงการโซล่าฟาร์มเริ่มทยอยจ่ายไฟฟ้าเข้าระบบ
16 พ.ค. 2559

บริษัท ซุปเปอร์บล๊อก จำกัด (มหาชน) หรือ SUPER รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 17.64 ล้านบาท หรือมีกำไรสุทธิ 0.0007 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 33.63 ล้านบาท หรือขาดทุนสุทธิ 0.0017 บาทต่อหุ้น
โดยผลการดำเนินงานในไตรมาสดังกล่าวที่พลิกมีกำไร เนื่องจากโครงการโรงไฟฟ้าพลังงานแสงอาทิตย์ของบริษัทย่อยได้เริ่มทยอยจ่ายไฟฟ้าเข้าระบบเชิงพาณิชย์ (COD) ให้กับการไฟฟ้าส่วนภูมิภาค ส่งผลให้บริษัทมีรายได้จากการขายและบริการ 269.60 ล้านบาท เพิ่มขึ้นกว่า 550% เมื่อเทียบกับไตรมาสเดียวกันในปีก่อนที่ 41.38 ล้านบาท